Magda Bellotti

Magdalena Ramos-Arguelles Bellotti, ezagunagoa Magda Bellotti izenez (Algeciras, Cadiz, 1957ko otsailaren 21a) cadiztar galerista eta erakusketa komisarioa da, arte feministan aditua. Bere bizitza profesionala artearen zabalkundean eta sustapenean jardun du. Gizartearekin konprometituta, sektoreko hainbat elkarte profesionalen sorrera sustatu du, eta Andaluziako Autonomia Erkidegoaren kultura aberasten lagundu du. Algecirasko Udalak Palmako Ama Birjinaren Domina eman zion 2015ean, urtero hiria kulturalki aberasten eta zabaltzen lagundu duten pertsona garrantzitsuei ematen zaiena.

2018an galerista onenaren VII. Mav saria jaso zuen, bere ibilbide profesionalean artistak sustatzen egindako ekarpenarengatik.

 Bizitza 
Bellotti Filosofian lizentziatu zen Sevillako Unibertsitatean, 1982an. Bere haurtzaroa familia oso kultu batean bizi izan zuen, ama britainiarra eta aita abokatua zituen, eta txikitatik bidaiatu zuen Europan zehar, El País egunkarian egindako elkarrizketa batean adierazi zuenez: «Nik ez nuen nire garaiko neskatoen haurtzaro normala bizi izan. Nire ama britainiarra zen, eta aita, berriz, abokatu izugarri jantzia. Alderdi Sozialistako kidea izan zen klandestinitatean. Uda guztietan autoz ibiltzen ginen Europan zehar. Hamar urterekin Vatikanoko Museoak, Louvre edo British Museum bisitatu nituen».

 Galerista ibilbidea 
Kulturari, familiari eta Filosofiako karreran ikasitako ezagutzari esker, arte-galeria bat irekitzea erabaki zuen. Algeciras jaioterrian sortu zuen bere izeneko galeria, 1982. urtean. Artean aktibitate gutxiko hiria eta edozein gune artistikotatik urrun zegoena, hala ere, Bellottik espazioa irekita mantendu zuen eta 19 urtez aldizka programatuz, eskualdean nagusi zen eskasia ekonomikoa gorabehera, gorabehera ekonomikoei aurre egin zien. Juana Mordó galerista historikoa izan zuen lagun, eta, hark lagunduta, bere galeriako artista entzutetsuenen erakusketak programatu zituen: José Guerrero, Miguel Ángel Campano, José Manuel Broto, etabar. Juana de Aizpuru eta Norberto Dotor galeristaren laguntza ere izan zuen. 2001. urtean Madrilera lekualdatu zuen bere galeria, Museo Nacional Centro de Arte Reina Sofía inguruan erakusketa gune berria irekita. 1987an, galeriak 25. urteurrena ospatu zuen Madrilen.

Ibilbide profesional luzea duen galeristk lau bat hamarkadako esperientzia du nazioarteko arte garaikidearen arloan, XX. mendeko azken 25 urteetako eta gaur egun arteko arte-lanetan espezializatu da, beti erne egoten da etorkizun oparoa duten artista berrien bila, nazioarteko merkatu zorrotzean. Elebiduna zen galerista gutxik ingelesez hitz egiten zuten Espainian, eta, beraz, bere galerian lan egiten zuen artistak kanpoan sustatu ahal izan zituen. Madrid ARCO azokan parte hartu du 1982an sortu zenetik.

Hainbat sari eta sariketatako epaimahaikidea izan da, besteak beste, Arte Plastikoen Andaluziako Saria, Andaluziako Juntak eratutako Picasso Saria. Velázquez saria, Espainiako Kultura Ministerioa eta MAV sariak. 

Europako eskultura-parke ospetsuenetako bateko (M) Aholku Batzordeko kidea izan da. Montenmedio Arte Garaikidea- Eskultura Parkea, Vejer de la Fronteran (Cadiz). Parke horretan nazioarteko artista entzutetsuen eskulturak daude. Artista horiek lan espezifikoak sortu dituzte naturarekin bat eginez.  

 Nazioarteko azokak 
Arte-azoketan parte hartzea ezinbesteko baldintza da galerietan lan egiten duten artistak erakusteko eta sustatzeko. Bere garrantziaz jabetuta, nazioarteko arte azoka askotan hartu du parte bere galeriarekin.

PHotoEspaña argazki-jaialdian parte hartu du 1998an sortu zenetik.

 ARCO
 ART FRANKFURT
 ARTISSIMA, Turín
 Venecia Video Art Fair
 Arte Santander
 LOOP Video Art Fair, Bartzelona
 DIVA Art Fair, New York
 Feria de Arte, Vigo
 JUSTMAD, Madrid
 MADRID PHOTO
 HOT ART FAIR
 Art Basel
 MACO, México Hiria
 PINTA ART FAIR, Londres
 ARTBO, Bogotá

 Sektoreko elkarte profesionaletan parte hartzea 
Gizartearekin konprometitutako galerista gisa, hainbat elkarte profesionaletako sortzaile eta kidea izan da:

 Arte Garaikideko Andaluziako Galerien Elkartearen sortzailea eta lehen presidentea.
 Espainiako Arte Galerien Elkarteen Batasuneko diruzaina izan da.
 Arte Garaikideko Institutuaren (IAC) bazkide sortzailea
 Espainiako Arte Garaikideko Galerien Partzuergoaren bazkide sortzailea
 Algecirasen kokatutako ALCULTURA Elkartearen sortzailea eta lehenengo presidentea
 MAV (Emakumeak Ikusizko Arteetan) erakundeko bazkide fundatzailea izan zen 2009an, eta, zuzendaritza-batzordeko kidea izan ostean, aholkularitza-batzordeko kidea izatera pasatu zen.

 Galeriako argitalpenak 
Galeriak, sortu zenetik, Galeriako artistei eskainitako egunkariak eta katalogoak argitaratu ditu. Aipamen berezia merezi du Galeriaren 25. urteurrenari eskainitakoak.

 Komisariotza-proiektuak (hautaketa) 

 2006, Modos de Ver (Ikusteko moduak), Algecirasko konferentziaren eta Algecirasko portuaren mendeurrenaren oroitzapena. Algeciras, Espainia.
 2010, Paralelo 40/41, Espainiako Errege Akademia Erroman. Erroma, Italia.
 2019 EASTERLY WINDS, Gibraltarko 17 artista erakusketaren komisarioa izan zen Cadizko Diputazioan. Erakusketak lanen eta testuen katalogo zabala izan zuen.

 Erreferentziak 

 Kanpo estekak 

 Webgunea

Kategoria:Algecirastarrak
Kategoria:Espainiako feministak
Kategoria:Galeristak
Kategoria:Erakusketa komisarioak